

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

#### 2023.gada 30.novembra Saistošie noteikumi Nr.23

(prot. Nr.26, 5.§)

APSTIPRINĀTI

ar Daugavpils valstspilsētas

pašvaldības domes

2023.gada 30.novembra

lēmumu Nr.847

**Grozījumi Daugavpils valstspilsētas pašvaldības domes 2023. gada 27. jūlija saistošajos noteikumos Nr. 8 “Daugavpils valstspilsētas pašvaldības nolikums”**

*Izdoti saskaņā ar Pašvaldību likuma 10. panta pirmās daļas 1.punktu un 49.panta pirmo daļu*

Izdarīt Daugavpils valstspilsētas pašvaldības domes 2023. gada 27. jūlija saistošajos noteikumos Nr. 8 “Daugavpils valstspilsētas pašvaldības nolikums” (Latvijas Vēstnesis, 2023., Nr. 148) šādus grozījumus:

1. Izteikt saistošo noteikumu izdošanas tiesisko pamatojumu šādā redakcijā:

“Izdoti saskaņā ar Pašvaldību likuma 49. panta pirmo daļu”.

1. Svītrot 4.2. apakšpunktu.
2. Svītrot 4.4. apakšpunktu.
3. Svītrot 4.5. apakšpunktu.
4. Svītrot 4.6. apakšpunktu.
5. Izteikt 4.7. apakšpunktu šādā redakcijā:

“4.7. Daugavpils valstspilsētas pašvaldības iestāde “Rotko muzejs””.

1. Svītrot 4.35. apakšpunktu.
2. Svītrot 4.36. apakšpunktu.
3. Svītrot 4.37. apakšpunktu.
4. Svītrot 4.38. apakšpunktu.
5. Izteikt 4.40. apakšpunktu šādā redakcijā:

“4.40. Daugavpils valstspilsētas pašvaldības iestāde “Daugavpils Ķīmijas apkaimes pirmsskolas izglītības iestāde”;”.

1. Svītrot 4.48. apakšpunktu.
2. Svītrot 4.49. apakšpunktu.
3. Svītrot 4.50. apakšpunktu.
4. Papildināt 4. punktu ar 4.53. un 4.54. apakšpunktu šādā redakcijā:

“4.53. Daugavpils valstspilsētas pašvaldības iestāde “Daugavpils kultūras pils”;

4.54. Daugavpils valstspilsētas pašvaldības iestāde “Daugavpils cietokšņa un muzeju pārvalde”.”.

1. Svītrot 5. punktu.
2. Izteikt 6.1. apakšpunktu šādā redakcijā:

“6.1. sabiedrība ar ierobežotu atbildību “Daugavpils satiksme”;”.

1. Izteikt 13.5. apakšpunktu šādā redakcijā:

“13.5. pašvaldības administrācijas ikdienas uzdevumu veikšanai veido darba grupas, ciktāl tas nepieciešams domes priekšsēdētāja pilnvaru īstenošanai;”.

Daugavpils valstspilsētas pašvaldības

domes priekšsēdētāja 1.vietnieks A.Vasiļjevs

**Daugavpils valstspilsētas pašvaldības domes saistošo noteikumu “Grozījumi Daugavpils valstspilsētas pašvaldības domes 2023. gada 27. jūlija saistošajos noteikumos Nr. 8 “Daugavpils valstspilsētas pašvaldības nolikums”” paskaidrojuma raksts**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Atbilstoši Pašvaldību likuma 49. panta pirmajai daļai pašvaldības nolikums ir saistošie noteikumi, kas nosaka pašvaldības institucionālo sistēmu un darba organizāciju. Līdz ar to Daugavpils valstspilsētas pašvaldības nolikumā (turpmāk - nolikums) ir noteikta pašvaldības administrācijas struktūra, norādīta pašvaldības dalība kapitālsabiedrībās, biedrībās un nodibinājumos, noteiktas pašvaldības domes amatpersonu pilnvaras, kā arī norādīti citi pašvaldības darba organizācijas jautājumi.  Pamatojoties uz Daugavpils valstspilsētas pašvaldības domes (turpmāk - Dome) lēmumiem ir notikušas šādas izmaiņas pašvaldības administrācijas struktūrā:   1. likvidētas pašvaldības iestādes – “Kultūras pārvalde”, “Poļu kultūras centrs”, “Baltkrievu kultūras centrs” un “Krievu kultūras centrs”, tās pievienojot pašvaldības iestādei “Vienības nams” (Domes 2023. gada 17. augusta lēmumu Nr. 476, pieejams - <https://www.daugavpils.lv/pasvaldiba/dokumenti/normativie-akti?dokument=8089>); 2. izveidota pašvaldības iestāde “Daugavpils kultūras pils” (Domes 2023. gada 17. augusta lēmums Nr. 475, pieejams - <https://www.daugavpils.lv/pasvaldiba/dokumenti/normativie-akti?dokument=8088>); 3. izveidota pašvaldības iestāde “Daugavpils cietokšņa un muzeju pārvalde” (Domes 2023. gada 17. augusta lēmums Nr. 477, pieejams - <https://www.daugavpils.lv/pasvaldiba/dokumenti/normativie-akti?dokument=8090>); 4. mainīts pašvaldības iestādes “Daugavpils Marka Rotko mākslas centrs” nosaukums uz “Rotko muzejs” (Domes 2023. gada 17. augusta lēmums Nr. 478, pieejams - <https://www.daugavpils.lv/pasvaldiba/dokumenti/normativie-akti?dokument=8091>); 5. likvidēta pašvaldības iestāde “Daugavpils pilsētas pašvaldības un Daugavpils Universitātes aģentūra “Daugavpils Sporta medicīnas centrs””, kuras tiesības un saistības pārņēma SIA “Daugavpils bērnu veselības centrs” (Domes 2023. gada 17. augusta lēmums Nr. 483, pieejams - <https://www.daugavpils.lv/pasvaldiba/dokumenti/normativie-akti?dokument=8096>); 6. likvidēta pašvaldības iestāde “Daugavpils pilsētas pašvaldības tūrisma attīstības un informācijas aģentūra”, tās funkcijas nododot pašvaldības iestādei “Daugavpils pašvaldības centrālā pārvalde” un iestādei “Daugavpils cietokšņa un muzeju pārvalde” (Domes 2023. gada 17. augusta lēmums Nr. 481, pieejams - <https://www.daugavpils.lv/pasvaldiba/dokumenti/normativie-akti?dokument=8094>); 7. reorganizēta pašvaldības akciju sabiedrība “Daugavpils satiksme”, mainot kapitālsabiedrības veidu no akciju sabiedrības uz sabiedrību ar ierobežotu atbildību (Domes 2023. gada 18. maija lēmums Nr. 255, pieejams - <https://www.daugavpils.lv/pasvaldiba/dokumenti/normativie-akti?dokument=7789>); 8. reorganizētas pašvaldības iestādes – “Daugavpils Individuālo sporta veidu skola”, “Daugavpils Ledus sporta skola” un “Daugavpils Bērnu un jaunatnes sporta skolas reorganizāciju”, tās apvienojot un izveidojot jaunu iestādi (Domes 2023. gada 9. februāra lēmums Nr. 38, pieejams - <https://www.daugavpils.lv/pasvaldiba/dokumenti/normativie-akti?dokument=7490>); 9. likvidēta pašvaldības iestāde “Daugavpils pilsētas 22. pirmsskolas izglītības iestāde”, to pievienojot pašvaldības iestādei “Daugavpils pilsētas 27. pirmsskolas izglītības iestāde” (Domes 2023. gada 9. februāra lēmums Nr. 31, pieejams - <https://www.daugavpils.lv/pasvaldiba/dokumenti/normativie-akti?dokument=7483>); 10. likvidētas pašvaldības iestādes – “Daugavpils pilsētas 20. pirmsskolas izglītības iestāde”, “Daugavpils pilsētas 21. pirmsskolas izglītības iestāde” un “Daugavpils pilsētas 23. pirmsskolas izglītības iestāde”, pievienojot tās pašvaldības iestādei “Daugavpils pilsētas 26. pirmsskolas izglītības iestāde”, mainot tās nosaukumu uz “Daugavpils Ķīmijas apkaimes pirmsskolas izglītības iestāde” (Domes 2023. gada 9. februāra lēmums Nr.32, pieejams - <https://www.daugavpils.lv/pasvaldiba/dokumenti/normativie-akti?dokument=7484>).   Līdz ar to saistošo noteikumu projekts sagatavots, lai aktualizētu izmaiņas nolikumā norādītajā administrācijas struktūrā, kas radušās saskaņā ar Domes pieņemtajiem lēmumiem.  Kā arī, pašvaldībā tika saņemta Vides aizsardzības un reģionālās attīstības ministrijas vēstule ar aicinājumu svītrot nolikuma izdošanas tiesiskajā pamatojumā atsauci uz Pašvaldību likuma 10. panta pirmās daļas 1. punktu (tā ir vispārīga norma, kas tiešu pilnvarojumu konkrēto saistošo noteikumu izdošanai nesatur) un precizēt nolikuma 13.5. apakšpunktu (Pašvaldību likuma 53. panta otrā daļa noteic, ka konsultatīvās padomes vai komisijas izveidošanas nepieciešamību, kā arī kompetenci, sastāvu un darba organizāciju nosaka likums, domes lēmums vai domes pieņemts nolikums).  Līdz ar to saistošo noteikumu projekts paredz:   * izteikt saistošo noteikumu izdošanas tiesisko pamatojumu jaunā redakcijā, nosakot, ka saistošie noteikumi ir izdoti saskaņā ar Pašvaldību likuma 49. panta pirmo daļu; * grozīt nolikumā norādīto pašvaldību iestāžu sarakstu (svītrojot 4.2., 4.4., 4.5., 4.6., 4.35., 4.36., 4.37., 4.38., 4.48., 4.49. un 4.50. apakšpunktu, 5. punktu), precizēt pašvaldības iestāžu nosaukumus (grozījums 4.7. un 4.40. apakšpunktā) un papildināt sarakstu ar jaunām pašvaldības iestādēm (papildinot 4. punktu ar 4.53. un 4.54. apakšpunktu); * grozīt nolikuma 6.1. apakšpunktu, izsakot to jaunā redakcijā; * precizēt nolikumā noteikto domes priekšsēdētāja kompetenci, nosakot tiesības pašvaldības administrācijas ikdienas uzdevumu veikšanai veidot darba grupas, ciktāl tas nepieciešams domes priekšsēdētāja pilnvaru īstenošanai (grozījums nolikuma 13.5. apakšpunktā). |
| 1. Fiskālā ietekme uz pašvaldības budžetu | Saistošo noteikumu projekts neradīs ietekmi uz pašvaldības budžetu.  Domes lēmumu par attiecīgo pašvaldības iestāžu nosaukumu maiņu un kapitālsabiedrības veida maiņu izpilde tiks nodrošināta no šo pašvaldības iestāžu un kapitālsabiedrības budžeta līdzekļiem.  Kā arī, saskaņā ar Domes pieņemtajiem lēmumiem:   1. pašvaldības iestāde “Vienības nams” ir likvidēto pašvaldības iestāžu – “Kultūras pārvalde”, “Poļu kultūras centrs”, “Baltkrievu kultūras centrs” un “Krievu kultūras centrs” tiesību, saistību, finanšu līdzekļu un funkciju pārņēmēja, tāpēc Daugavpils valstspilsētas pašvaldības 2023. gada budžetā paredzētie finanšu līdzekļi minēto iestāžu darbībai ir attiecīgi novirzīti pašvaldības iestādei “Vienības nams”, un ar likvidāciju saistītie izdevumi ir sedzami no pašvaldības iestādei “Vienības nams” paredzētiem līdzekļiem; 2. pašvaldības iestāde “Vienības nams” tika reorganizēta, nododot tās struktūrvienību “Kultūras pils” izveidotai pašvaldības iestādei “Daugavpils kultūras pils”, nosakot, ka pašvaldības iestāde “Daugavpils kultūras pils” ir pašvaldības iestādes “Vienības nams” struktūrvienības tiesību un funkciju pārņēmēja, tāpēc Daugavpils valstspilsētas pašvaldības 2023. gada budžetā paredzētie finanšu līdzekļi pašvaldības iestādes “Vienības nams” struktūrvienības darbībai ir attiecīgi novirzīti pašvaldības iestādei “Daugavpils kultūras pils”, un ar reorganizāciju saistītie izdevumi ir sedzami no pašvaldības iestādei “Daugavpils kultūras pils” novirzītiem līdzekļiem; 3. pašvaldības iestāde “Daugavpils pilsētas pašvaldības tūrisma attīstības un informācijas aģentūra” tika likvidēta, tās funkcijas un finanšu līdzekļus nododot pašvaldības iestādei “Daugavpils pašvaldības centrālā pārvalde” un jaunai pašvaldības iestādei “Daugavpils cietokšņa un muzeju pārvalde”. Līdz ar to Daugavpils valstspilsētas pašvaldības 2023. gada budžetā paredzētie finanšu līdzekļi aģentūras darbībai tika attiecīgi pārdalīti starp pašvaldības iestādi “Daugavpils pašvaldības centrālā pārvalde” un jauno pašvaldības iestādi “Daugavpils cietokšņa un muzeju pārvalde”; 4. pašvaldības iestāde “Daugavpils pilsētas pašvaldības un Daugavpils Universitātes aģentūra “Daugavpils Sporta medicīnas centrs”” tika likvidēta, tās materiālās vērtības, prasības un saistības attiecīgi nododot Daugavpils Universitātei un pašvaldībai. Pašvaldības saistības un manta nodotas SIA “Daugavpils bērnu veselības centrs”; 5. attiecīgo pašvaldības izglītību iestāžu likvidācijas (reorganizācijas) ietvaros to saistības, funkcijas un izglītības programmas nodotas citām pašvaldības izglītības iestādēm.   Arī administratīvais slogs minētajām pašvaldības iestādēm saistībā ar Domes lēmumu izpildi nepalielināsies, jo no Domes lēmumiem izriet, ka pašvaldības iestādēm tiek nodotas arī attiecīgo pašvaldības iestāžu amata vietas. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu projektam nav sociālās ietekmes un tas neietekmēs vidi, iedzīvotāju veselību, uzņēmējdarbības vidi vai konkurenci, jo pašvaldības funkcijas turpinās īstenot pašvaldības iestādes. |
| 1. Ietekme uz administratīvajām procedūrām un to izmaksām | Nav paredzētas administratīvo procedūru izmaksas, pašvaldības funkcijas turpinās īstenot attiecīgās pašvaldības iestādes. |
| 1. Ietekme uz pašvaldības funkcijām un cilvēkresursiem | Pašvaldības funkcijas turpinās īstenot attiecīgās pašvaldības iestādes. |
| 1. Informācija par izpildes nodrošināšanu | Pašvaldības funkcijas turpinās īstenot attiecīgās pašvaldības iestādes. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Sabiedrības viedokļa noskaidrošanai saistošo noteikumu projekts tika publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai – no 2023. gada 9. oktobra līdz 2023. gada 23. oktobrim.  Priekšlikumi par saistošo noteikumu projektu netika saņemti. |

Daugavpils valstspilsētas pašvaldības

domes priekšsēdētāja 1.vietnieks A.Vasiļjevs